
AVIZ
asupra Proiectului de Lege privind aprobarea Ordonanţei Guvernului nr.44/2007 pentru reglementarea unor aspecte financiare aplicabile în implementarea programelor PHARE prevăzute în acordurile de finanţare încheiate între Guvernul României şi Comisia Europeană referitoare la Programul naţional PHARE 2006 pentru România, la Programul 2006 pentru sprijin comunitar în domeniul securităţii nucleare pentru România şi la programele 2006 de cooperare transfrontalieră a României cu Ungaria, Bulgaria, Serbia, Moldova şi Ucraina
În conformitate cu prevederile art.95 din Regulamentul Camerei Deputaţilor, republicat, cu modificările ulterioare  Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.571 din 22 decembrie 2003, cu modificările şi completările ulterioare, trimisă cu adresa nr. P.l.-x 511 din 27 iunie 2007, înregistrată  sub nr.31/807 din 28.06.2007.

În conformitate cu dispoziţiile art.75 alin.(1) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 20 iunie 2007.

Potrivit prevederilor art.61 din Regulamentul Camerei Deputaţilor, Comisia, în şedinţa din 27 august 2007, a dezbătut propunerea legislativă supusă avizării, expunerea de motive, avizul favorabil cu observaţii şi propuneri al Consiliului Legislativ nr.530/25.04.2007 şi punctul de vedere negativ transmis de Guvernul României cu nr.1069/11.05.2007.
În urma dezbaterilor, Comisia a hotărât, cu unanimitate de voturi, avizarea negativă  a  propunerii legislative pentru modificarea şi completare a Legii nr.571 din 22 decembrie 2003, cu modificările şi completările ulterioare, întrucât o asemenea iniţiativă legislativă nu se justifică, vizând aspecte referitoare la Legea nr.31/1990 privind societăţile comerciale, determinând totodată o influenţă negativă asupra impozitului pe venit.


În raport de obiectul şi conţinutul său, propunerea legislativă face parte din categoria legilor ordinare.

